החל מספטמבר 2018 בו נכנסו לתוקף השינויים בחוק ההסדרה להקמת מתקנים סולאריים על גגות ומאגרי מים, ישנם 4 מסלולים עיקריים בהם ניתן להתקשר עם חברת החשמל לטובת מכירת החשמל אותו תייצרו.
הסדר מול יצרנים קטנים במתקנים בהיקף של עד 15 KW פאנלים - לפי מחיר של 48 אגורות לקוט"ש. בנוסף, יתאפשר הסדרה מיוחדת מול יצרנים קטנים בהיקף של עד 15KW עם פטור מהצורך במונה יצור.
הסדר מול יצרנים בינוניים במתקנים בהיקף של מ 15 KW פאנלים עד 100 KW - לפי מחיר של 45 אגורות לקוט"ש.
הסדרה מול חברת חשמל באמצעות התקשרות "מונה נטו" בהיקף של עד 100 MW. תעריף התקשרות זה נקבע בהסכם של 25 שנה. תעריפים אלה יהיו קבועים ולא צמודים למדד מחירי הצרכן. לאחר מילוי מכסה זאת  תבחן מחדש התעריף.
יצור אנרגיה סולארית לשימוש עצמי באמצעות מתקן סולארי על הגג.
בנוסף, יתאפשר למתחברים למערכת החשמל הארצית אפשרות להתחשבן מול חברת החשמל בשני שיטות התחשבנות:
תשלום על פי יצור – במקרה כזה תקבלו תשלום נטו עבור כל KWH המיוצר במתקן, ותשלמו ללא כל קשר עבור החשמל הנצרך.
תשלום על פי הזרמה –במקרה כזה התשלום יקבע בהתאם פער בין כמות הצריכה לבין העודף מתהליך היצור מהמתקן הסולארי שברשותכם. האופציה הזאת אפשרית רק במקרה וקיימת אפשרות להתאמת מערכת מול חברת החשמל לישראל.